চেচনিয়া সম্মেলন

২০১৬ সালে গ্রোজনিতে সুন্নি ইসলামের উপর সম্মেলন অথবা সংক্ষেপে চেচনিয়া সম্মেলন, অনুষ্ঠিত হয়েছিল "আহলুস সুন্নাহ ওয়াল জামাআহ" পরিভাষাটি সংজ্ঞায়িত করার জন্য, যার অর্থ হলো "সুন্নতের অনুসারী ও সংখ্যাগরিষ্ঠ মুসলিম সম্প্রদায়", এবং এর আরও উদ্দেশ্য ছিল তাকফিরি দলগুলোর বিরোধিতা করা। সম্মেলনটি চেচেন প্রজাতন্ত্রের রাজধানী গ্রোজনীতে অনুষ্ঠিত হয় ২০১৬ সালের ২৫ থেকে ২৭ আগস্ট, যার পৃষ্ঠপোষকতা করেন চেচনিয়ার রাষ্ট্রপতি রমজান কাদিরভ, সমর্থন দেন রাশিয়ার রাষ্ট্রপ্রধান ভ্লাদিমির পুতিন, এবং ইয়েমেনি পণ্ডিত আলি আল-জিফরি-এর আমন্ত্রণে রাশিয়া, মিশর, সিরিয়া, লিবিয়া, কুয়েত, সুদান, জর্ডান ইত্যাদি ৩০টি দেশের আনুমানিক ২০০ জন মুসলিম পণ্ডিত সম্মেলনটিতে উপস্থিত ছিলেন।

সম্মেলনটি চেচনিয়ার প্রথম রাষ্ট্রপতি কাদিরভের পিতা আখমাদ কাদিরভের জন্মের ৬৫তম বার্ষিকীতে উৎসর্গ করা হয়েছিল।

সম্মেলনটি উল্লেখযোগ্য ছিল সম্মেলনের চূড়ান্ত বিবৃতিতে সুন্নি ইসলামকে সংজ্ঞায়িত করার জন্য যেমন আশ'আরি এবং মাতুরিদিদেরকে ধর্মতত্ত্বে (আকিদা), হানাফী, শাফিঈ, মালিকি, হাম্বলিদের  আইনশাস্ত্রে (ফিকহ), এবং আধ্যাত্মিকতার ক্ষেত্রে আধ্যাত্মিক মুসলিমদেরকে (সুফি) - কিন্তু ওয়াহাবি বা সালাফি আন্দোলনের অনুসারীদেরকে এতে অন্তর্ভূক্ত করা হয় নি। সম্মেলনটিতে মুসলিম ব্রাদারহুড, হিযবুত-তাহরীর, আইএস এবং অন্যান্যদের মতো ইসলামবাদী আন্দোলনগুলোর পাশাপাশি সালাফিবাদ এবং ওয়াহাবিবাদকেও "বিপথগামী" সম্প্রদায় হিসাবে দোষী সাব্যস্ত করা হয়।
অংশগ্রহণকারী
মিশর, সিরিয়া, লেবানন, জর্ডান, ইয়েমেন, মরক্কো, লিবিয়া, কুয়েত, সুদান, কাতার, ইরাক, ভারত, ইন্দোনেশিয়া, ব্রিটেন, রাশিয়া, দক্ষিণ আফ্রিকা, উজবেকিস্তান এবং আজবেকিস্তান সহ বিশ্বের ৩০টি দেশ থেকে ২০০ টিরও বেশি মুসলিম পণ্ডিত-ধর্মতত্ত্ববিদ এবং ধর্মীয় নেতারা বিভিন্ন ইসলামিক চিন্তাধারার।

উপস্থিত ছিলেন উল্লেখযোগ্য আলেম ও প্রচারকগণ:
250px|thumb|right| আহমেদ আল-তায়েব
 আহমেদ আল-তায়েব (আল-আজহারের গ্র্যান্ড ইমাম)
 শাওকি আল্লাম (মিশরের গ্র্যান্ড মুফতি)
 আলি গোমা (মিশরের প্রাক্তন গ্র্যান্ড মুফতি)
 ইব্রাহিম সালাহ আল-হুদহুদ (আল-আজহার বিশ্ববিদ্যালয়)
 আবদেল-হাদি আল-কাসাবি (মিশরে সুফি আদেশের সুপ্রিম কাউন্সিলের চেয়ারম্যান)
 উসামাহ আল-আজহারী (মিশর)
শেখ আবুবকর আহমদ, ভারতের গ্র্যান্ড মুফতি]
 শাইখ আনোয়ার আহমদ আল বাগদাদী 
 মুহাম্মদ মুনিব-উর-রহমান, পাকিস্তানের গ্র্যান্ড মুফতি
 আহমদ বদরেদ্দিন হাসান (সিরিয়ার গ্র্যান্ড মুফতি)
 আবদেল-ফাত্তাহ আল-বেজম (দামাস্কাসের গ্র্যান্ড মুফতি)
 তৌফিক রামাদান আল-বুতি, শেখের ছেলে মোহাম্মদ সাইদ রমজান আল-বুতি (সিরিয়া)
 সালাহ মেঝিয়েভ (চেচনিয়ার গ্র্যান্ড মুফতি)
 কামিল সামিগুলিন (তাতারস্তানের গ্র্যান্ড মুফতি)
 আল্লাহশুকুর পাশাজাদে (ককেশাসের গ্র্যান্ড মুফতি)
 আব্দুল করিম খাসাওনেহ (জর্ডানের গ্র্যান্ড মুফতি)
 সাঈদ ফৌদাহ (জর্ডানের একজন নেতৃস্থানীয় সমসাময়িক কালাম পণ্ডিত)
 উমর বিন হাফিজ (ইয়েমেন)
 আলি আল-জিফরি (ইয়েমেন)
 সাইফ আল-আসরি (ইয়েমেন)
 আহমেদ আব্বাদি (মরক্কোর উলামাদের মোহাম্মদীয়া লীগের সেক্রেটারি-জেনারেল)
 ইদ্রিস আল-ফাসি আল-ফাহরি (মরক্কো)
 মুহাম্মাদ আব্দুল গাফফার আল শরীফ (কুয়েত)
 হাতিম আল-আউনি (সৌদি আরব)

 সম্মেলনের সুপারিশসমূহ
সম্মেলনে অংশগ্রহণকারীরা রাশিয়ায় "ঐতিহ্যবাহী" ইসলাম হিসাবে বিবেচিত বিষয়সমূহের প্রতি তাদের সমর্থন ব্যক্ত করে। সম্মেলন থেকে কিছু পরামর্শ আসে, যার মধ্যে ছিল নিম্নোক্ত সুপারিশসমূহ:

 আল-জাজিরাকে মোকাবেলা করার জন্য রাশিয়ায় একটি টিভি চ্যানেল প্রতিষ্ঠা করা, এবং "মানুষের কাছে ইসলামের একটি সত্য বার্তা পৌঁছে দেওয়া এবং চরমপন্থা এবং সন্ত্রাসবাদ এর বিরুদ্ধে লড়াই করা।"
 সমসাময়িক গোষ্ঠীর উপর নজরদারি ও অধ্যয়নের জন্য চেচনিয়া একটি জ্ঞানচর্চা কেন্দ্র প্রতিষ্ঠা করা... এবং চরমপন্থী চিন্তাধারাকে খণ্ডন ও বৈজ্ঞানিকভাবে সমালোচনা করা।  কেন্দ্রের জন্য প্রস্তাবিত নাম হল তাবসির (দিব্যদৃষ্টি)।
 "মহান জ্ঞানের পাঠশালাগুলোতে ফিরে আসা", যেমন: (মিশরের আল-আজহার, মরক্কোতে আল-কারউইয়িন বিশ্ববিদ্যালয় এবং তিউনিসিয়ার আল-জায়তুনা বিশ্ববিদ্যালয় এবং ইয়েমেনের হাদরামাউত বিশ্ববিদ্যালয়), সৌদি ধর্মীয় শিক্ষা প্রতিষ্ঠানসমূহ ব্যতীত, বিশেষ করে মদীনা ইসলামী বিশ্ববিদ্যালয়। 
 এই ক্ষেত্রে সৌদি তহবিল মোকাবেলা করার জন্য যারা শরিয়া অধ্যয়ন করতে আগ্রহী তাদের জন্য বৃত্তি প্রদান করা হবে।

সমালোচনা
কনফারেন্সটি নিন্দা ও সমালোচনার ঝড় তুলেছিল বেশিরভাগ সৌদি আরবের প্রতিষ্টান থেকে যারা সৌদি কিংডমের সাথে ঘনিষ্ঠভাবে যুক্ত যেমন সৌদি কাউন্সিল অফ সিনিয়র স্কলার—সেইসাথে সালাফি, ওয়াহাবি, ইখওয়ানি' আন্দোলন-যার জন্য তারা ধর্মের মাধ্যমে আঞ্চলিক রাজনীতিতে রাশিয়ার হস্তক্ষেপ বলে মনে করেছিল। সারা বিশ্বের ২১টি ধর্মীয় প্রতিষ্ঠান সালাফিদের প্রতি সমর্থনের একটি পিটিশনে স্বাক্ষর করে, তাদের সাথে একাত্মতা প্রকাশ করে, জোর দিয়েছিল যে সম্মেলনে অংশগ্রহণকারীরা শুধুমাত্র নিজেদের প্রতিনিধিত্ব করছে। সিরিয়ান সুফী পণ্ডিত হাসান আল-দুগিম এই সম্মেলনের নিন্দা করেছেন এবং "সালাফী ভাইদের" রক্ষা করেছেন;  যুক্তি দিয়ে তারা "পুতিনের পণ্ডিতদের" চেয়ে সুফিদের নিকটবর্তী তুরস্ক থেকে প্রতিনিধিদের লক্ষণীয় অনুপস্থিতির মাধ্যমেও সম্মেলনটি লক্ষ্য করা যায়।

ইন্টারন্যাশনাল অ্যাসোসিয়েশন অফ মুসলিম স্কলারস, মুসলিম ব্রাদারহুড-সংশ্লিষ্ট ইউসুফ আল-কারযাভি এর নেতৃত্বে একটি সংগঠন "মুসলিম সম্প্রদায়ের মধ্যে ভিন্নমত বপন করার একটি লজ্জাজনক প্রচেষ্টা" বলে এই সম্মেলনের নিন্দা করে। রাশিয়ান সরকার লাইনে আঙুল তোলার জন্যও সম্মেলনটি ব্যাপকভাবে সমালোচিত হয়েছে।  রাশিয়ার বিশিষ্ট ধর্মীয় নেতারা প্রতিবাদে সম্মেলন এড়িয়ে যান। মস্কোর মুসলিমদের আধ্যাত্মিক প্রশাসনের চেয়ারম্যান, ইলদার আল্যাউতদিনভ, সম্মেলনের রেজোলিউশন নিয়ে তার হতাশা প্রকাশ করেন।

ইসলামী বিশ্বে গৃহীত ব্যাপক সমালোচনার প্রতিক্রিয়ায়, আল-আজহার প্রকাশ্যে সম্মেলন থেকে নিজেকে দূরে সরিয়ে নেয় এবং অক্টোবরের মাঝামাঝি সময়ে সিনিয়র আজহারী পণ্ডিত, শায়খ আব্বাস শওমানের নেতৃত্বে একটি উচ্চ-পর্যায়ের প্রতিনিধি দল সৌদি আরব প্রেরণ করে এবং সালাফী আন্দোলনের সৌদি আরবের গ্র্যান্ড মুফতি আব্দুল আজিজ আল-শেখের সাথে পুনর্মিলিত হয়।

তথ্যসূত্র

বহিঃসংযোগ
 Official Website
 Download Concluding Statement in English
 Grozny Conference: The First International Conference Dedicated To Answering The Question: Who Are The Sunnis?
 Sunni Muslims Distance Themselves From Radical Salafist Muslims 
 Storm in a Teacup: A Statement on the Chechnya Conference
 Chechen Mufti Defends Fatwa That Calls Followers Of Nontraditional Islam 'Extremists'

বিষয়শ্রেণী:সালাফি আন্দোলন
বিষয়শ্রেণী:সুফিবাদ
বিষয়শ্রেণী:সুন্নি ইসলাম
বিষয়শ্রেণী:ওয়াহাবি আন্দোলন
বিষয়শ্রেণী:আশআরি